Hiinalinn

Hiinalinn on peamiselt hiinlastega asustatud linnaosa väljaspool Hiinat asuvates suurlinnades.

Kagu-Aasias on hiina kaupmeeste emigratsioon toimunud juba väga kaua aega. Väljaränne teistesse maailma piirkondadesse hoogustus pärast 1860. aastal sõlmitud lepingut Qingi impeeriumi, Suurbritannia, Prantsusmaa ja Venemaa vahel, mis muu hulgas võimaldas vaba väljarännet. 

Paljude välismaal rajatud hiinalinnade ülesanne oli pakkuda uutele immigrantidele hüppelauda ja sujuvamat sobitumist uude kultuuri. Hiina enda arenguga seoses on hiinalinnad kaotanud oma algse tähtsuse ja paljudel juhtudel jäänud vaid ajalooliseks nähtuseks ja mitte enam aktiivseks hiinlaste piirkonnaks."The End of Chinatown" The Atlantic, detsember 2011

Maailma vanimaks hiinalinnaks peetakse Binondo linnajagu Filipiinide pealinnas Manilas. See rajati 1594. aastal."Chinatown Manila: Oldest in the world" Geni Raitisoja, gbtimes.com, 2006/08/07

Üks varasemaid hiinalinnu Euroopas hakkas kujunema 1830. aastatel Liverpoolis. Palju hiina immigrante saabus sinna 1850. aastatel."History of Chinatown" Liverpool Chinatown (vaadatud 9. juulil 2015)

Põhja-Ameerika vanim ja üks suurematest hiinalinnadest asub San Franciscos. See oli aastatel 1850–1900 hiinlaste peamine värav Ameerikasse.

Viited

Kategooria:Inimgeograafia